	Šis dokuments ir apstiprināta Uplizna zāļu informācija, kurā ir izceltas izmaiņas kopš iepriekšējās procedūras, kas ietekmē zāļu informāciju (EMA/VR/0000268735).

Plašāku informāciju skatīt Eiropas Zāļu aģentūras tīmekļa vietnē: https://www.ema.europa.eu/en/medicines/human/EPAR/uplizna




















I PIELIKUMS

ZĀĻU APRAKSTS

Šīm zālēm tiek piemērota papildu uzraudzība. Tādējādi būs iespējams ātri identificēt jaunāko informāciju par šo zāļu drošumu. Veselības aprūpes speciālisti tiek lūgti ziņot par jebkādām iespējamām nevēlamām blakusparādībām. Skatīt 4.8. apakšpunktu par to, kā ziņot par nevēlamām blakusparādībām.


1.	ZĀĻU NOSAUKUMS

Uplizna 100 mg koncentrāts infūziju šķīduma pagatavošanai


2.	KVALITATĪVAIS UN KVANTITATĪVAIS SASTĀVS

Katrs flakons satur  100 mg inebilizumaba (inebilizumab)/ 10 ml, koncentrācijā 10 mg/ml. Galīgā koncentrācija pēc atšķaidīšanas ir 1,0 mg/ml.

Inebilizumabs ir humanizēta monoklonāla antiviela, kas tiek ražota Ķīnas kāmja olnīcu šūnu līnijā, izmantojot rekombinantu DNS tehnoloģiju.

Palīgviela ar zināmu iedarbību

Šīs zāles satur 16,1 mg nātrija katrā flakonā.

Pilnu palīgvielu sarakstu skatīt 6.1. apakšpunktā.


3.	ZĀĻU FORMA

Koncentrāts infūziju šķīduma pagatavošanai (sterils koncentrāts).

Caurspīdīgs līdz nedaudz lāsmojošs, bezkrāsains līdz nedaudz dzeltens šķīdums. Šķīduma pH ir aptuveni  6,0, un osmolalitāte ir aptuveni 280 mOsm/kg.


4.	KLĪNISKĀ INFORMĀCIJA

4.1.	Terapeitiskās indikācijas

Optiskā neiromielīta spektra traucējumi (neuromyelitis optica spectrum disorders — NMOSD)

Uplizna ir -paredzēts lietošanai monoterapijas veidā, lai ārstētu pieaugušus pacientus ar optiskā neiromielīta traucējumiem (neuromyelitis optica spectrum disorders — NMOSD), kuri ir antiakvaporīna‑4 imūnglobulīna  G (AQP4‑-IgG) seropozitīvi (skatīt 5.1. apakšpunktu).

Ar imūnglobulīnu G4 saistīta slimība (IgG4‑RD)

Uplizna ir indicēts pieaugušu pacientu ar aktīvu IgG4‑RD ārstēšanai (skatīt 5.1. apakšpunktu).

4.2.	Devas un lietošanas veids

Ārstēšana ir jāveic tāda ārsta uzraudzībā, kurš ir pieredzējis NMOSD vai IgG4‑RD ārstēšanā un kuram ir piekļuve piemērotam medicīniskam atbalstam, lai nodrošinātu ārstēšanu iespējamu nopietnu reakciju, piemēram, būtisku ar infūziju saistītu reakciju, gadījumā.

Pacients ir jānovēro, vai nerodas ar infūziju saistītas reakcijas infūzijas laikā un vismaz vienu stundu pēc infūzijas beigām (skatīt 4.4. apakšpunktu).

Novērtējumi pirms pirmās inebilizumaba devas

Pirms ārstēšanas sākšanas ir jāveic šādas pārbaudes:
· kvantitatīva imūnglobulīnu līmeņa noteikšana serumā, B šūnu skaits un pilna asins aina (complete blood count — CBC), ieskaitot leikocitāro formulu (skatīt 4.3. un 4.4. apakšpunktu);
· B hepatīta vīrusa (BHV) skrīnings (skatīt 4.3. un 4.4. apakšpunktu);
· C hepatīta vīrusa (CHV) skrīnings un ārstēšana, kas sākta pirms inebilizumaba terapijas sākuma (skatīt 4.4. apakšpunktu);
· novērtēšana, vai nav aktīva tuberkuloze, un latentas infekcijas tests (skatīt 4.3. un 4.4. apakšpunktu).

Imunizācija ar dzīvām vai dzīvām novājinātām vakcīnām ir jāveic saskaņā ar imunizācijas vadlīnijām vismaz 4 nedēļas pirms inebilizumaba terapijas uzsākšanas (skatīt 4.4. apakšpunktu).

Ja tiek uzskatīts, ka efektivitātes zudumu izraisa imunogenitāte, ārstam ir jāseko B šūnu skaitam kā tiešam klīniskās ietekmes mērījumam (skatīt 5.1. apakšpunktu).

Devas

Sākotnējās devas

Ieteicamā piesātinošā deva ir 300 mg (3 flakoni pa 100 mg) intravenozā infūzija, kam 2 nedēļas vēlāk seko otra 300 mg intravenozā infūzija.

Uzturošās devas

Ieteicamā uzturošā deva ir 300 mg intravenozā infūzija ik pēc 6 mēnešiem. Inebilizumabs ir paredzēts ilgstošai ārstēšanai.

Ņemot vērā IgG4‑RD hronisko raksturu, ārstēšana ilgāk par 52 nedēļām jāveic atbilstoši slimības aktivitātei, ārsta ieskatiem un pacienta izvēlei.

Nokavētas vai aizmirstas devas

Ja inebilizumaba infūzija ir nokavēta, tā ir jāievada pēc iespējas drīzāk un negaidot līdz nākamajai plānotajai devai.

Ar infūziju saistītu reakciju premedikācija

Infekciju novērtējums
Pirms katras inebilizumaba infūzijas ir jānosaka, vai pastāv klīniski nozīmīga infekcija. Infekcijas gadījumā inebilizumaba infūzija ir jāatliek, līdz infekcija tiek novērsta.

Nepieciešamā premedikācija
Premedikācija ar kortikosteroīdiem (piemēram, 80‑125 mg metilprednizolona intravenozi vai ar līdzvērtīgu preparātu) jāievada apmēram 30 minūtes pirms katras inebilizumaba infūzijas; un antihistamīns (piemēram, 25‑50 mg difenhidramīna iekšķīgi vai līdzvērtīgs preparāts) un antipirētisku līdzekli (piemēram, 500‑650 mg paracetamola vai līdzvērtīgs preparāts) apmēram 30‑60 minūtes pirms katras inebilizumaba infūzijas (skatīt 4.4. apakšpunktu).

Īpašas populācijas

Vecāki cilvēki

Klīniskajos pētījumos ibilizumabs ir ievadīts 642 gados vecākiem pacientiem (≥ 65 gadus veciem). Pamatojoties uz pieejamajiem ierobežotajiem datiem, netiek uzskatīts, ka deva būtu jāpielāgo pacientiem, kuri ir vecāki par 65 gadiem (skatīt 5.2. apakšpunktu).

Nieru un aknu darbības traucējumi

Inebilizumabs nav pētīts pacientiem ar smagiem nieru vai aknu darbības traucējumiem. Tomēr devas pielāgošana, pamatojoties uz nieru vai aknu funkciju, nav pamatota, jo imūnglobulīna (Ig) G monoklonālo antivielu primārā izvadīšana nenotiek caur nierēm vai aknām (skatīt 5.2. apakšpunktu).

Pediatriskā populācija

Inebilizumaba drošums un efektivitāte, lietojot bērniem un pusaudžiem vecumā no 0 līdz 18 gadiem, līdz šim nav pierādīta. Dati nav pieejami.

Lietošanas veids

Intravenozai lietošanai.
Flakonus nedrīkst kratīt.
Flakoni ir jāuzglabā vertikāli.

Sagatavotais šķīdums ir jāievada intravenozi, izmantojot infūziju sūkni, pakāpeniski palielinātā ātrumā, līdz infūzija tiek pabeigta (aptuveni 90 minūtes), izmantojot intravenozu sistēmu sterilu 0,2 vai 0,22 mikronu zemas proteīnu saistīšanas iekšējo filtru saskaņā ar 1. tabulas grafiku.

1. tabula. Ieteicamais infūzijas ievadīšanas ātrums, ja atšķaidīts 250 ml intravenozajā maisā

	Pagājušais laiks (minūtes)
	Infūzijas ātrums (ml/stundā)

	0–30
	42

	31–60
	125

	61–infūzijas beigas
	333



Ieteikumus par zāļu atšķaidīšanu pirms lietošanas skatīt 6.6. apakšpunktā.

4.3.	Kontrindikācijas

· Paaugstināta jutība pret aktīvo(-ajām) vielu(-ām) vai jebkuru no 6.1. apakšpunktā uzskaitītajām palīgvielām
· Smaga aktīva infekcija, tostarp aktīva hroniska infekcija, piemēram, B hepatīts
· Aktīva vai neārstēta latenta tuberkuloze
· Anamnēzē progresējoša multifokāla leikoencefalopātija (PML)
· Smags imūnās sistēmas nomākums.
· Aktīvi ļaundabīgi audzēji

4.4.	Īpaši brīdinājumi un piesardzība lietošanā

Instrukcijas pacientiem izrakstīšanas laikā

Ar Uplizna ārstētajiem pacientiem ir jāizsniedz pacienta kartīte, kurā ir ietverta informācija par to, ka ārstēšana ar inebilizumabu var palielināt infekciju risku, tostarp nopietnu infekciju, vīrusu reaktivācijas, oportūnistisku infekciju un progresīvas multifokālas leikoencefalopātijas (PML) risku, kā arī par to, kā nekavējoties lūgt agrīnu medicīnisku palīdzību infekcijas un PML pazīmju un simptomu gadījumā.

Izsekojamība

Lai uzlabotu bioloģisko zāļu izsekojamību, ir skaidri jāreģistrē lietoto zāļu nosaukums un sērijas numurs.

Ar infūziju saistītas reakcijas un paaugstināta jutība

Inebilizumabs var izraisīt ar infūziju saistītas reakcijas un paaugstinātas jutības reakcijas, kas var ietvert galvassāpes, sliktu dūšu, miegainību, aizdusu, drudzi, sāpes muskuļos, izsitumus, sirdsklauves vai citus simptomus. Ar infūziju saistītas reakcijas visbiežāk parādījās pirmās infūzijas laikā, taču tika novērotas arī turpmāku infūziju laikā. Lai gan reti, tomēr inebilizumaba klīnisko pētījumu laikā tika novērotas būtiskas ar infūziju saistītas reakcijas (skatīt 4.8. apakšpunktu).

Pirms infūzijas

Jāveic premedikācija ar kortikosteroīdiem (piemēram, 80‑125 mg metilprednizolona intravenozi vai ar līdzvērtīgu preparātu), antihistamīnu (piemēram, ar 25‑50 mg difenhidramīna iekšķīgi vai ar līdzvērtīgu preparātu) un pretdrudža līdzekli (piemēram, ar 500‑650 mg paracetamola vai ar līdzvērtīgu preparātu) (skatīt 4.2. apakšpunktu). Galvenajā pētījumā inebilizumaba terapijas sākumā tika iekšķīgi lietots 2 nedēļas ilgs kortikosteroīdu kurss (plus 1 nedēļu ilga pakāpeniska devas samazināšana) (skatīt 5.1. apakšpunktu).

Infūzijas laikā

Pacients ir jānovēro, vai nerodas ar infūziju saistītas reakcijas. Infūzijas reakciju pārvaldības ieteikumi ir atkarīgi no reakcijas veida un smaguma. Ja rodas dzīvībai bīstamas infūzijas izraisītas reakcijas, šo zāļu lietošana ir nekavējoties un pilnībā jāpārtrauc un ir jāveic piemērota atbalstošā terapija. Mazāk nopietnu infūzijas reakciju gadījumā ārstēšana var ietvert infūzijas īslaicīgu pārtraukšanu, infūzijas ātruma samazināšanu un/vai simptomātisku ārstēšanu.

Pēc infūzijas

Pacients ir jānovēro, vai nerodas ar infūziju saistītas reakcijas vismaz vienu stundu pēc infūzijas pabeigšanas.

Infekcijas

Inebilizumabs izraisa perifēro asiņu limfocītu skaita un Ig līmeņa samazināšanos, kas atbilst B šūnu skaita samazināšanās darbības mehānismam. Tika ziņots arī par neitrofilu skaita samazināšanos. Tāpēc inebilizumabs var palielināt uzņēmību pret infekcijām (skatīt 4.8. apakšpunktu).

Pirms inebilizumaba lietošanas uzsākšanas laikus (t.i., 6 mēnešu laikā) ir jānosaka pilna asins aina (complete blood cell count, CBC), ieskaitot leikocitārās formulas un imūnglobulīnu līmeņa noteikšanu. Tāpat ieteicams arī periodiski veikt pilnas asins ainas noteikšanu, ieskaitot leikocitārās formulas un imūnglobulīnu līmeņa noteikšanu visu terapijas laiku un pēc terapijas beigām, līdz ir sasniegts B šūnu skaita pieaugums. Pirms katras inebilizumaba infūzijas ir jānosaka, vai pastāv klīniski nozīmīga infekcija. Ja pastāv infekcija, inebilizumaba infūzija ir jāatliek, līdz infekcija tiek novērsta. Pacientiem ir jānorāda nekavējoties ziņot ārstam par infekcijas simptomiem. Ja pacientam rodas nopietna oportūnistiska infekcija vai atkārtotas infekcijas un ja Ig līmenis norāda uz imūnās sistēmas darbības traucējumiem, jāapsver terapijas pārtraukšana.

Visbiežākās infekcijas, par kurām ziņoja ar inebilizumabu ārstēti NMOSD pacienti randomizētajā kontrolētajā periodā (randomised controlled period — RCP) un atklātajā periodā (open‑label period — OLP), bija urīnceļu iekaisums (26,2%), nazofaringīts (20,9%), augšējo elpceļu infekcija (15,6%), gripa (8,9%) un bronhīts (6,7%). Visbiežākās infekcijas, par kurām ziņoja ar inebilizumabu ārstēti IgG4‑RD pacienti RCP un OLP laikā, bija augšējo elpceļu infekcija (10,7%), nazofaringīts (9,8%), urīnceļu infekcija (8,9%) un gripa (6,3%).

B hepatīta vīrusa reaktivācija

BHV reaktivācijas risks ir novērots ar citām B šūnu skaitu samazinošām antivielām. Pacienti ar hronisku BHV tika izslēgti no inebilizumaba klīniskajiem pētījumiem. Pirms inebilizumaba terapijas uzsākšanas visiem pacientiem ir jāveic BHV skrīnings. BHV dēļ inebilizumabu nedrīkst lietot pacientiem ar aktīvu hepatītu un ar pozitīvu rezultātu pret B hepatīta virsmas antigēnu (hepatitis B surface antigen — HBsAg) vai B hepatīta serdes antivielu (hepatitis B core antibody — HBcAb). Pirms terapijas uzsākšanas un tās laikā pacientiem, kuri ir hroniski BHV [HBsAg+] nēsātāji, ir jākonsultējas ar aknu slimību speciālistu (skatīt 4.3. apakšpunktu).

C hepatīta vīruss

Pacienti ar pozitīvu CHV tika izslēgti no inebilizumaba klīniskajiem pētījumiem. Pirms inebilizumaba terapijas uzsākšanas ir nepieciešams sākotnējais skrīnings, lai noteiktu CHV un sāktu ārstēšanu.

Tuberkuloze

Pirms inebilizumaba ārstēšanas jānovērtē, vai pacientiem nav aktīva tuberkuloze, un jāveic tests latentas infekcijas noteikšanai. Pacientiem ar aktīvu tuberkulozi vai pozitīvu rezultātu tuberkulozes skrīningā, bet bez atbilstošas ārstēšanas anamnēzē, pirms inebilizumaba terapijas uzsākšanas ir jākonsultējas ar infekcijas slimības speciālistiem.

Progresējoša multifokāla leikoencefalopātija (PML)

PML ir oportūnistiska galvas smadzeņu vīrusa infekcija, ko izraisa Džona Kaningema vīruss (John Cunningham virus — JCV) un kas parasti rodas pacientiem ar pavājinātu imunitāti un var izraisīt nāvi vai nopietnu invaliditāti. JCV infekcija, kas izraisa PML, ir novērota pacientiem, kas tiek ārstēti ar citām B šūnu skaitu samazinošām antivielām.

Inebilizumaba klīniskajos pētījumos netika identificēti apstiprināti PML gadījumi. Inebilizumaba klīniskajos pētījumos viens pacients (NMOSD pētījumā) nomira pēc tam, kad bija izveidojušies jauni galvas smadzeņu bojājumi, ko nebija iespējams skaidri diagnosticēt. Tomēr diferenciāldiagnoze ietvēra netipisku NMOSD lēkmi, PML vai akūtu diseminētu encefalomielītu.

Ārstiem jāvēro, vai nerodas klīniski simptomi vai atrades magnētiskās rezonanses izmeklējumos (mMagnetic rResonance iImaging — MRI), kas var norādīt uz PML. MRI atrades var būt vērojamas pirms klīnisku pazīmju vai simptomu rašanās. Tipiskie ar PML saistītie simptomi ir dažādi; tie progresē dienu vai nedēļu laikā un ietver progresējošu vājumu vienā ķermeņa daļā vai ekstremitāšu neveiklību, redzes traucējumus, izmaiņas domāšanā, atmiņā un orientēšanās spējās, izraisot apjukumu un personības pārmaiņas.

Tiklīdz parādās pazīmes vai simptomi, kas var liecināt par PML, ārstēšana ar inebilizumabu ir jāatliek, līdz PML diagnoze ir izslēgta. Jāapsver turpmāka novērtēšana, tostarp konsultācija ar neirologu, MR izmeklēšana, vēlams, ar kontrastvielu, cerebrospinālā šķidruma testēšana, lai noteiktu JC vīrusa DNS, un atkārtoti neiroloģiskie novērtējumi. Ja slimība tiek apstiprināta, ārstēšana ar inebilizumabu ir jāizbeidz.

Vēlīna neitropēnija

Ir ziņots par vēlīnas neitropēnijas gadījumiem (skatīt 4.8. apakšpunktu). Lai gan daži gadījumi bija 3. pakāpes, lielākā daļa gadījumu bija 1. vai 2. pakāpes. Par vēlīnās neitropēnijas gadījumiem tika ziņots vismaz 4 nedēļas pēc pēdējās inebilizumaba infūzijas. Pacientiem ar infekcijas pazīmēm un simptomiem ir ieteicams noteikt neitrofilu skaitu asinīs.

Pacientu ar nopietni pavājinātu imunitāti ārstēšana

Pacientus ar nopietni pavājinātu imunitāti nedrīkst ārstēt, kamēr stāvoklis netiek novērsts (skatīt 4.3. apakšpunktu).

Inebilizumaba lietošana nav pārbaudīta kopā ar citu imūnsupresantu lietošanu. Kombinējot ar citu imūnsupresīvu terapiju, jāapsver paaugstinātas imūnsupresīvās iedarbības iespējamība.

Pacienti ar zināmu iedzimtu vai iegūtu imūndeficītu, tostarp HIV infekciju vai splenektomiju, nav pētīti.

Vakcinācija

Jebkāda imunizācija jāveic saskaņā ar imunizācijas vadlīnijām vismaz 4 nedēļas pirms inebilizumaba terapijas uzsākšanas. Imunizācijas ar dzīvām vai dzīvām novājinātām vakcīnām un sekojošas inebilizumaba terapijas efektivitāte un drošums nav pētīts, un terapijas laikā un līdz B šūnu skaita pieaugumam nav ieteicams vakcinēt ar dzīvām vai dzīvām novājinātām vakcīnām.

Zīdaiņus, kuru mātes grūtniecības laikā lietojušas inebilizumabu, nedrīkst vakcinēt ar dzīvām vai dzīvām novājinātām vakcīnām, kamēr nav apstiprināta zīdaiņa B šūnu skaita atjaunināšanās. Iedarbībai pakļauto zīdaiņu B šūnu skaita samazināšanās var palielināt risku no dzīvām vai dzīvām novājinātām vakcīnām. Nedzīvas vakcīnas atbilstoši indikācijām var ievadīt pirms B šūnu skaita pieauguma un Ig līmeņa samazināšanās, taču ir jāapsver konsultācija ar kvalificētu speciālistu, lai noteiktu, vai ir izveidojusies aizsargājošā imūnās atbildes reakcija.

Laiks līdz B šūnu skaita pieaugumam

Laiks līdz B šūnu skaita pieaugumam pēc inebilizumaba lietošanas nav zināms (skatīt 5.1. apakšpunktu). 94% pacientu vismaz sešus mēnešus pēc ārstēšanas saglabājās samazināts B šūnu skaits zem normas zemākās robežas.

Grūtniecība

Piesardzības nolūkā vēlams izvairīties no inebilizumaba lietošanas grūtniecības laikā un reproduktīvā vecuma sievietēm, kuras neizmanto kontracepcijas līdzekļus (skatīt 4.6. apakšpunktu). Pacientēm jānorāda, ka gadījumā, ja viņām ir grūtniecība vai ja tiek plānota grūtniecība inebilizumaba lietošanas laikā ir jāinformē veselības aprūpes speciālists Sievietēm reproduktīvā vecumā Uplizna saņemšanas laikā un 6 mēnešus pēc pēdējās Uplizna saņemšanas reizes jālieto efektīva kontracepcijas metode (metodes, kuru rezultātā grūtniecības iestāšanās iespējamība ir mazāka nekā 1%).

Ļaundabīgi audzēji

Imūnmodulējošas zāles var palielināt ļaundabīgu audzēju rašanās risku. Pamatojoties uz ierobežotu pieredzi par inebilizumaba lietošanu NMOSD un IgG4‑RD pacientiem (skatīt 4.8. apakšpunktu), pašreizējie dati neliecina par palielinātu ļaundabīgo audzēju rašanās risku. Tomēr šobrīd nevar izslēgt norobežotu audzēju attīstības risku.

Nātrija saturs

Šīs zāles satur 48,3 mg nātrija devā, kas ir līdzvērtīgi 2% no PVO ieteiktās maksimālās 2 g nātrija dienas devas pieaugušajiem.

4.5.	Mijiedarbība ar citām zālēm un citi mijiedarbības veidi

Mijiedarbības pētījumi nav veikti.

Primārais eliminācijas ceļš terapeitiskajām antivielām ir klīrenss ar retikuloendoteliālās sistēmas palīdzību. Citohroma P450 enzīmi, izplūdes sūkņi un olbaltumvielu saistoši mehānismi nav iesaistīti terapeitisko antivielu klīrensā. Tāpēc inebilizumaba un citu zāļu farmakokinētiskās mijiedarbības iespējamais risks ir mazs.

Vakcinācija

Imunizācijas ar dzīvām vai dzīvām novājinātām vakcīnām un sekojošas inebilizumaba terapijas efektivitāte un drošums nav pētīts. Reakcija uz vakcināciju var būt traucēta, ja B šūnu skaits ir samazinājies. Ieteicams pacientiem pabeigt imunizācijas pirms inebilizumaba terapijas uzsākšanas (skatīt 4.4. apakšpunktu).

Imūnsupresanti

Inebilizumabs ir pārbaudīts un to ir paredzēts lietot kā monoterapiju šai indikācijai. Dati par drošumu vai efektivitāti, kombinējot inebilizumabu ar citiem imūnsupresantiem, nav pieejami. Galvenajā NMOSD pētījumā RCP laikā inebilizumaba terapijas sākumā visi pacienti iekšķīgi lietoja 2 nedēļas ilgu kortikosteroīdu kursu (plus 1 nedēļu devas pakāpeniskas samazināšanas laikā). Galvenajā IgG4‑RD pētījumā RCP laikā inebilizumaba terapijas sākumā pacienti saņēma vienotu glikokortikoīdu (GK) devu un pēc tam sāka iepriekš noteiktu pakāpenisku devas samazināšanu līdz pārtraukšanai 8 nedēļu beigās (skatīt 5.1. apakšpunktu).

Imūnsupresantu, tostarp sistēmisko kortikosteroīdu lietošana vienlaicīgi ar inebilizumabu var palielināt infekcijas risku. Inebilizumaba iedarbība uz B šūnām un imūnglobulīniem var turpināties 6 mēnešus vai ilgāk pēc lietošanas.

Uzsākot inebilizumaba lietošanu pēc citām imūnsupresīvām terapijām ar ilgstošu imūno iedarbību vai uzsākot citas imūnsupresīvas terapijas ar ilgstošu imūno iedarbību pēc inebilizumaba, jāņem vērā šo zāļu darbības ilgums un darbības veids, jo iespējama imūnsupresīvās iedarbības summēšanās (skatīt 5.1. apakšpunktu).

4.6.	Fertilitāte, grūtniecība un barošana ar krūti

Sievietes reproduktīvā vecumā

Sievietēm reproduktīvā vecumā Uplizna saņemšanas laikā un 6 mēnešus pēc pēdējās Uplizna saņemšanas reizes jālieto efektīva kontracepcijas metode (metodes, kuru rezultātā grūtniecības iestāšanās iespējamība ir mazāka nekā 1%).

Grūtniecība

Dati par inebilizumaba lietošanu grūtniecības laikā ir ierobežoti. Inebilizumabs ir humanizēta IgG1 monoklonāla antiviela, un ir zināms, ka imūnglobulīni šķērso placentāro barjeru. Ir ziņots par pārejošu perifēro B šūnu skaita samazināšanos un limfocitopēniju zīdaiņiem, kuri dzimuši mātēm, kuras grūtniecības laikā saņēmušas citas B šūnu skaitu samazinošas antivielas.

Pētījumi ar dzīvniekiem neuzrāda tiešu vai netiešu kaitīgu ietekmi saistītu ar reproduktīvo toksicitāti, tomēr tie ir uzrādījuši B šūnu skaita samazināšanos augļa aknās (skatīt 5.3. apakšpunktu).

Grūtniecības laikā jāizvairās no ārstēšanas ar inebilizumabu, izņemot, ja iespējamais ieguvums mātei atsver iespējamo risku auglim.

Ja zāles tiek lietotas grūtniecības laikā, var būt sagaidāma B šūnu skaita samazināšanās jaundzimušajiem, par ko liecina zāļu farmakoloģiskās īpašības un pētījumi ar dzīvniekiem (skatīt 5.3. apakšpunktu). Klīniskajos pētījumos nav pētīti B šūnu līmeņi zīdaiņiem pēc mātes ārstēšanas ar inebilizumabu. Iespējamās B šūnu skaita samazināšanās ilgums zīdaiņiem, kuri bijuši pakļauti inebilizumaba iedarbībai in utero, un B šūnu skaita samazināšanās ietekme uz vakcīnu drošumu un efektivitāti nav zināma (skatīt 4.4. un 5.1. apakšpunktu). Tādēļ jaundzimušajiem B šūnu skaita samazināšanās ir jānovēro, un vakcinācija ar dzīvu vīrusu vakcīnām, piemēram, Bacillus Calmette-Guérin (BCG) vakcīnu, jāatliek, līdz ir atjaunojies zīdaiņa B šūnu skaits (skatīt 4.4. apakšpunktu).

Barošana ar krūti

Inebilizumaba ietekme uz sievietēm, kuras baro ar krūti, nav pētīta. Nav zināms, vai inebilizumabs izdalās cilvēka pienā. Cilvēkiem IgG antivielas izdalās pienā pirmajās dienās pēc dzimšanas, un drīz pēc tam samazinās līdz zemai koncentrācijai.
Līdz ar to šajā īsajā laika periodā nevar izslēgt risku ar krūti barotam bērnam. Pēc tam Uplizna var lietot barošanas ar krūti laikā, ja tas ir klīniski nepieciešams. Tomēr, ja paciente tika ārstēta ar Uplizna līdz pat pēdējiem grūtniecības mēnešiem, barošanu ar krūti var sākt uzreiz pēc dzemdībām.

Fertilitāte

Dati par inebilizumaba ietekmi uz cilvēku fertilitāti ir ierobežoti, tomēr pētījumi ar dzīvniekiem ir uzrādījuši samazinātu fertilitāti. Šo neklīnisko atradņu klīniskā nozīme nav zināma (skatīt 5.3. apakšpunktu).

4.7.	Ietekme uz spēju vadīt transportlīdzekļus un apkalpot mehānismus

Līdz šim ziņotā farmakoloģiskā aktivitāte un blakusparādības liecina, ka inebilizumabs neietekmē vai nenozīmīgi ietekmē spēju vadīt transportlīdzekļus un apkalpot mehānismus.

4.8.	Nevēlamās blakusparādības

Drošības profila kopsavilkums

Visbiežāk ziņotās ar nevēlamās blakusparādības ar inebilizumabu ārstētiem pacientiem gan randomizētajā kontrolētajā periodā (randomised controlled period, RCP), gan atklātajā periodā (open-label period, OLP) periodā bija urīnceļu infekcija (26,2%), nazofaringīts (20,9%), augšējo elpceļu infekcija (15,6%), sāpes locītavās (17,3%), un muguras sāpes (13,8%) un limfopēnija (10,7%).

Visbiežāk ziņotās būtiskās nevēlamās blakusparādības ar inebilizumabu ārstētiem pacientiem gan RCP, gan OLP bija infekcijas (11,1%) (tostarp urīnceļu infekcijas (4,0%), pneimonija (1,8%) un NMOSD (1,8%).

Nevēlamo blakusparādību saraksts tabulas veidā

Nevēlamās blakusparādības, par kurām ziņots pēc ārstēšanas ar NMOSD inebilizumabua klīniskajos pētījumos un pēc reģistrācijas, ir uzskaitītas 2. tabulā atbilstoši šādām biežuma kategorijām: ļoti bieži (≥ 1/10), bieži (≥ 1/100 līdz < 1/10), retāk (≥ 1/1 000 līdz < 1/100), reti (≥ 1/10 000 līdz < 1/1 000), ļoti reti (< 1/10 000), nav zināms (nevar noteikt pēc pieejamiem datiem).

2. tabula. Nevēlamās blakusparādības, par kurām ziņots inebilizumaba klīniskajos pētījumos, iekļaujot pacientus ar NMOSD un IgG4‑RD, kā arī pēc reģistrācijas

	MedDRA orgānu sistēmu klasifikācija
	Ļoti bieži
(≥ 1/10) 
	Bieži
(≥ 1/100 līdz < 1/10)
	Retāk
(≥ 1/1 000 līdz < 1/100)

	Infekcijas un infestācijas
	Urīnceļu infekcijas,
elpceļu infekcija,
nazofaringīts,
gripa
	Pneimonija,
celulīts,
jostas roze,
sinusīts
	Sepse,
zemādas abscess,
bronhiolīts

	Asins un limfātiskās sistēmas traucējumi
	Limfopēnija*
	Neitropēnija,
vēlīna neitropēnija
	

	Skeleta, muskuļu un saistaudu sistēmas bojājumi
	Sāpes locītavās,
sāpes mugurā
	Miaļģija
	

	Vispārēji traucējumi un reakcijas ievadīšanas vietā
	
	Pireksija
	

	Izmeklējumi
	Samazināts imūnglobulīnu līmenis
	
	

	Traumas, saindēšanās un ar manipulācijām saistītas komplikācijas
	Ar infūziju saistītas reakcijas
	
	


* Limfopēnija iekļauj samazinātu limfocītu skaitu
	MedDRA orgānu sistēmu klasifikācija
	Nevēlama reakcija
	Biežums

	Infekcijas un infestācijas
	Urīnceļu infekcijas,
augšējo elpceļu infekcija,
nazofaringīts,
gripa
	Ļoti bieži

	
	Pneimonija,
celulīts,
jostas roze,
sinusīts
	Bieži

	
	Sepse,
zemādas abscess,
bronhiolīts
	Retāk

	Asins un limfātiskās sistēmas traucējumi
	Limfopēnija,
neitropēnija,
vēlīna neitropēnija
	Bieži

	Skeleta-muskuļu un saistaudu sistēmas bojājumi
	Sāpes locītavās,
sāpes mugurā
	Ļoti bieži

	Izmeklējumi
	Samazināts imūnglobulīnu līmenis
	Ļoti bieži

	Ievainojumi, saindēšanās un ar manipulācijām saistītas komplikācijas
	Ar infūziju saistīta reakcija
	Ļoti bieži



Atsevišķu nevēlamo blakusparādību apraksts

Ar infūziju saistītas reakcijas

Inebilizumabs var izraisīt ar infūziju saistītas reakcijas, kas var ietvert galvassāpes, sliktu dūšu, miegainību, aizdusu, drudzi, sāpes muskuļos, izsitumus, sirdsklauves vai citus simptomus. Visi pacienti saņēma premedikāciju. Infūzijas reakcijas novēroja  9,2% NMOSD pacientu pirmā inebilizumaba kursa laikā, salīdzinot ar 10,7% ar placebo ārstētiem pacientiem. Infūzijas reakcijas uz inebilizumabu novēroja 7,4% IgG4‑RD pacientu, salīdzinot ar 14,9% ar placebo ārstētiem pacientiem RCP laikā. Ar infūziju saistītas reakcijas visbiežāk parādījās pirmās infūzijas laikā, taču tika novērotas arī turpmāku infūziju laikā. Lielākā daļa ar infūziju saistīto reakciju, par kurām ziņoja ar inebilizumabu ārstētie pacienti, bija vieglas vai vidēji smagas.

Infekcijas

Klīniskajos pētījumos Ppar infekciju ziņoja 74,7% NMOSD pacientu un 70,5% IgG4‑RD pacientu, kuri tika ārstēti ar inebilizumabu RCP un OLP. NMOSD pacientiem Vvisbiežākās infekcijas bija urīnceļu iekaisums (26,2%), nazofaringīts (20,9%), augšējo elpceļu infekcija (15,6%), gripa (8,9%) un bronhīts (6,7%). Nopietnas infekcijas, par kurām ziņoja vairāk nekā viens ar inebilizumabu ārstēts NMOSD pacients, bija urīnceļu infekcija (4,0%) un pneimonija (1,8%). IgG4‑RD pacientiem visbiežākās infekcijas bija augšējo elpceļu infekcija (10,7%), nazofaringīts (9,8%), urīnceļu iekaisums (8,9%) un gripa (6,3%). Nopietnas infekcijas, par kurām ziņoja vairāk nekā viens ar inebilizumabu ārstēts IgG4‑RD pacients, bija pneimonija (1,8%). Lai uzzinātu, kā rīkoties infekcijas gadījumā, skatīt 4.4. apakšpunktu.

Oportūnistiskas un nopietnas infekcijas

NMOSD pētījumā RCP laikā nevienā no ārstēšanas grupām netika novērotas oportūnistiskas infekcijas, un radās tikai viena 4. pakāpes infekcijas izraisīta nevēlama blakusparādība (netipiska pneimonija) pacientam, kurš tika ārstēts ar inebilizumabu. OLP laikā diviem ar inebilizumabu ārstētiem pacientiem (0,9%) radās oportūnistiska infekcija (viena no tām netika apstiprināta), un trim ar inebilizumabu ārstētiem pacientiem (1,4%) radās 4. pakāpes infekcijas izraisīta nevēlamā blakusparādība. Informāciju par rīcību infekcijas gadījumā skatīt 4.4. apakšpunktā. IgG4‑RD pētījumā RCP un OLP laikā 3 ar inebilizumabu ārstētiem pacientiem (2,7%) bija oportīnistiska infekcija (visiem jostas roze, kas nebija nopietna).

Novirzes laboratoriskajos izmeklējumos

Imūnglobulīnu līmeņa samazināšanās

Lietojot inebilizumabu, atbilstoši tā darbības mehānismam, vidējais imūnglobulīna līmenis samazinājās. NMOSD pētījumā 6,5 mēnešu ilga RCP beigās to pacientu īpatsvars, kuriem līmenis bija zemāks par zemāko normas robežu, bija šāds: IgA - 9,8% inebilizumaba un 3,1% placebo grupā, IgE - 10,6% inebilizumaba un 12,5% placebo grupā, IgG - 3,8% inebilizumaba un 9,4% placebo grupā, un IgM - 29,3% inebilizumaba un 15,6% placebo grupā. Tika ziņots par vienu samazināta IgG līmeņa nevēlamo blakusparādību (2. pakāpe, OLP laikā). To ar inebilizumabu ārstēto pacientu īpatsvars,kuriem IgG līmenis bija zem normas zemākās robežas, pēc 1 gada, bija 7,4%, bet pēc 2 gadiem — 9,9%. Sistēmiskās iedarbības ilguma mediānai esot 3,2 gadiem, vidēja IgG līmeņa pazeminājums (300 līdz <500 mg/dl) biežums bija 14,2%, bet smaga IgG līmeņa pazeminājuma biežums (<300 mg/dl) bija 3,6%. IgG4‑RD pētījumā 12 mēnešu RCP beigās kopējais imūnglobulīna līmenis samazinājās par apmēram 12% no sākotnējā rādītāja pacientiem, kuri tika ārstēti ar inebilizumabu, salīdzinājumā ar 21% pieaugumu pacientiem placebo grupā. Vidējās vērtības samazinājums no sākotnējās vērtības imūnglobulīnam G (IgG) un imūnglobulīnam M (IgM) bija attiecīgi apmēram 9% un 32% ar inebilizumabu ārstētiem pacientiem, savukārt IgG pieauga par 26% un IgM pieauga par apmēram 3% ar placebo ārstētiem pacientiem.

Samazināts neitrofilu skaits

NMOSD pētījumā Ppēc 6,5  ārstēšanas mēnešiem neitrofilu skaitu 1–1,5 x  × 109/l (2. pakāpe) novēroja 7,5% ar inebilizumabu ārstēto pacientu, salīdzinot ar 1,8% ar placebo ārstēto pacientu. Neitrofilu skaitu 0,5–1,0  ×x  109/l (3. pakāpe) novēroja 1,7% ar inebilizumabu ārstēto pacientu, salīdzinot ar 0% ar placebo ārstēto pacientu. IgG4‑RD pētījumā 12 mēnešu RCP laikā neitrofilu skaitu 1,0–1,5 × 109/l novēroja 7,5% ar inebilizumabu ārstēto pacientu, salīdzinot ar 3% ar placebo ārstēto pacientu. Neitrofilu skaitu 0,5–1,0 × 109/l novēroja 0% ar inebilizumabu ārstēto pacientu, salīdzinot ar 1,5% ar placebo ārstēto pacientu. Neitropēnija parasti bija pārejoša un nebija saistīta ar nopietnām infekcijām.

Samazināts limfocītu skaits

NMOSD pētījumā Pēcpēc 6,5  ārstēšanas mēnešiem limfocītu skaita samazināšanos biežāk novēroja pacientiem, kuri tika ārstēti ar inebilizumabu, nevis placebo: limfocītu skaitu starp 500‑< 800/mm3 (2. pakāpe) novēroja 21,4% ar inebilizumabu ārstēto pacientu, salīdzinot ar 12,5% ar placebo ārstēto pacientu. Limfocītu skaitu starp 200‑< 500/mm3 (3. pakāpe) novēroja 2,9% ar inebilizumabu ārstēto pacientu, salīdzinot ar 1,8% ar placebo ārstēto pacientu. IgG4‑RD pētījumā pēc 12 ārstēšanas mēnešiem RCP laikā limfocītu skaita samazināšanos biežāk novēroja pacientiem, kuri tika ārstēti ar inebilizumabu, nevis placebo: limfocītu skaitu starp 500‑< 800/mm3 (2. pakāpe) novēroja 26,9% gan ar inebilizumabu, gan ar placebo ārstētajiem pacientiem. Limfocītu skaitu starp 200‑< 500/mm3 (3. pakāpe) novēroja 10,4% ar inebilizumabu ārstēto pacientu, salīdzinot ar 3,0% ar placebo ārstēto pacientu. Šī atrade atbilst B šūnu skaita samazināšanās darbības mehānismam, jo B šūnas ir limfocītu populācijas apakšgrupa.

Ziņošana par iespējamām nevēlamām blakusparādībām
Ir svarīgi ziņot par iespējamām nevēlamām blakusparādībām pēc zāļu reģistrācijas. Tādējādi zāļu ieguvuma/riska attiecība tiek nepārtraukti uzraudzīta. Veselības aprūpes speciālisti tiek lūgti ziņot par jebkādām iespējamām nevēlamām blakusparādībām, izmantojot V pielikumā minēto nacionālās ziņošanas sistēmas kontaktinformāciju.

4.9.	Pārdozēšana

Lielākā inebilizumaba deva, kas tika pārbaudīta autoimūniem pacientiem, bija 1 200 mg, ievadot kā divas 600 mg intravenozas infūzijas ar 2 nedēļu starplaiku. Nevēlamās blakusparādības bija līdzīgas inebilizumaba pivotālajā klīniskajā pētījumā novērotajām.

Pārdozēšanas gadījumā nav specifiska antidota; infūzija nekavējoties jāpārtrauc un jānovēro, vai pacientam nerodas ar infūziju saistītas reakcijas (skatīt 4.4. apakšpunktu). Pacients rūpīgi jānovēro, vai nerodas nevēlamo blakusparādību pazīmes vai simptomi, un pēc nepieciešamības jānodrošina atbalstoša ārstēšana.


5.	FARMAKOLOĢISKĀS ĪPAŠĪBAS

5.1.	Farmakodinamiskās īpašības

Farmakoterapeitiskā grupa: imūnsupresanti, monoklonālās antivielas, ATĶ kods: L04AG10

Darbības mehānisms

Inebilizumabs ir monoklonāla antiviela, kas specifiski saistās ar CD19, šūnu virsmas antigēnu, kas atrodas uz B šūnu priekštečiem un nobriedušiem B šūnu limfocītiem, tostarp plazmablastiem un dažām plazmas šūnām. Pēc šūnu virsmas saistīšanās ar B limfocītiem inebilizumabs atbalsta no antivielām atkarīgu šūnu citolīzi (antibody-dependent cellular cytolysis — ADCC) un no antivielām atkarīgu šūnu fagocitozi (antibody-dependent cellular phagocytosis — ADCP). Tiek uzskatīts, ka B šūnām ir svarīga nozīme NMOSD un IgG4‑RD patoģenēzē. Precīzs mehānisms, ar kādu inebilizumabs terapeitiski iedarbojas NMOSDšo slimību gadījumā, nav zināms, bet tiek uzskatīts, ka tas ir saistīts ar B šūnu skaita samazināšanos un var ietvert antivielu sekrēcijas nomākšanu, antigēna prezentēšanu, B šūnu un T šūnu mijiedarbību un iekaisuma mediatoru veidošanos.

Farmakodinamiskā iedarbība

Inebilizumaba farmakodinamiskā iedarbība tika novērtēta ar testu CD20+ B šūnu noteikšanai, jo inebilizumabs var ietekmēt testu CD19+ B šūnu noteikšanai. Ārstēšana ar inebilizumabu samazina CD20+ B šūnu skaitu asinīs 8 dienas pēc infūzijas. Klīniskajā pētījumā ar 174 NMOSD pacientiem CD20 + B šūnu skaits samazinājās zem zemākās normas robežas 4  nedēļu laikā 100% pacientu, kuri tika ārstēti ar inebilizumabu, un saglabājās zem normas zemākās robežas 94% pacientu 28 nedēļas pēc ārstēšanas uzsākšanas. Klīniskajā pētījumā ar 68 IgG4‑RD pacientiem CD20+ B šūnu skaits līdz 2. nedēļai samazinājās zem zemākās normas robežas 100% pacientu, kuri tika ārstēti ar inebilizumabu, un saglabājās zem normas zemākās robežas 82% un 79% pacientu attiecīgi 26. un 52. nedēļā ar 6 mēnešu ārstēšanas intervālu. Laiks līdz B šūnu skaita pieaugumam pēc inebilizumaba lietošanas nav zināms.

NMOSD un IgG4‑RD inebilizumaba klīnisko pētījumu RCP laikā ar ārstēšanu saistītas antivielas pret zālēm (anti-drug antibodies, ADA) novēroja attiecīgi 2,9% un 8,8% pacientu. Pivotālajā pētījumā NMOSD pacientiem antivielu pret zālēm (anti-drug antibodies — ADA) izplatība bija 14,7% OLP beigās; ārstēšanas laikā noteiktu ADA kopējā sastopamība bija 7,1% (16 no 225), un laika gaitā, ārstējot ar inebilizumabu, mazinājās ADA-pozitīvo laika punktu sastopamība un titrs. ADA-pozitīvam stāvoklim nebija klīniski nozīmīgas ietekmes uz FK un FD (B šūnu) parametriem, un tas neietekmēja ilgtermiņa drošuma profilu. ADA statuss neietekmēja efektivitātes iznākumu; tomēr ietekmi nevar pilnībā novērtēt, ņemot vērā ar inebilizumaba lietošanu saistīto ADA nelielo sastopamību.

Klīniskā efektivitāte un drošums

Optiskā neiromielīta spektra traucējumi (NMOSD)

Inebilizumaba efektivitāte NMOSD ārstēšanā tika pētīta randomizētā (3:1), dubultmaskētā, placebo kontrolētā klīniskā pētījumā pieaugušajiem ar AQP4-IgG seropozitīvu vai seronegatīvu NMOSD. Pētījumā bija iekļauti pacienti, kuriem iepriekšējā gadā bija bijusi vismaz viena akūta NMOSD lēkme vai vismaz 2 lēkmes iepriekšējo 2 gadu laikā, kuru dēļ bija nepieciešama glābšanas terapija (piemēram, steroīdi, plazmas apmaiņa, intravenozs imūnglobulīns), un kuru paplašinātās invaliditātes nozīmīguma skalas (Expanded Disability Severity Scale — EDSS) vērtējums bija ≤ 7,5 (pacienti ar 8,0 punktiem bija piemēroti, ja pacienti pamatoti varēja piedalīties). Pacienti tika izslēgti, ja iepriekš bija veikta ārstēšana ar imūnsupresīvu terapiju katrai šādai terapijai noteiktā intervālā. Fona imūnsupresantu terapijas NMOSD lēkmju profilaksei nebija atļautas. Galvenajā pētījumā inebilizumaba terapijas sākumā tika izmantots 2 nedēļu perorālo kortikosteroīdu kurss (un papildus pakāpeniska devas samazināšanai 1 nedēļas garumā).

Pacienti tika ārstēti ar intravenozām inebilizumaba infūzijām, 300  mg 1. dienā un 15. dienā, vai ar atbilstošu placebo, un pēc tam viņus novēroja līdz 197 dienām vai līdz apstiprinātai lēkmei; tas apzīmēts kā randomizētais kontrolētais periods (RCP). Visas iespējamās lēkmes vērtēja maskēta, neatkarīga apspriedes komiteja (Adjudication Committee — AC), kas noteica, vai lēkme atbilst protokolā noteiktajiem kritērijiem. Lēkmes kritēriji ļāva atpazīt lēkmes visās jomās, kuras skāra NMOSD (optiskais neirīts, mielīts, smadzenes un iegarenās smadzenes), un tika iekļauti kritēriji, kuru pamatā bija tikai būtiskas klīniskas izpausmes, kā arī kritēriji, kas pastiprināja pieticīgākus klīniskos atklājumus ar MRI lietošanu (skatīt 3. tabulu).

3. tabula. Pārskats par protokolā definētajiem NMOSD lēkmes kritērijiem

	Joma
	Reprezentatīvie simptomi
	Tikai klīniskie konstatējumi
	Klīniskie un radioloģiskie konstatējumi

	Redzes nervs
	Neskaidra redze
Redzes zudums
Sāpes acīs
	8 kritēriji, pamatojoties uz redzes asuma izmaiņām vai relatīvu aferentu zīlītes defektu (relative afferent pupillary defect — RAPD)
	3 kritēriji, kuru pamatā ir redzes asuma izmaiņas vai RAPD un atbilstošas MR atrades redzes nervā

	Muguras smadzenes
	Dziļas vai radikulāras sāpes
Ekstremitātes parestēzija
Vājums
Sfinktera disfunkcija
Lermita sindroms (ne atsevišķi)
	2 kritēriji, pamatojoties uz izmaiņām piramidālajā, urīnpūšļa/zarnu vai sensorajā funkcionālos vērtējumos
	2 kritēriji, pamatojoties uz izmaiņām piramidālajā, urīnpūšļa/zarnu vai sensorajā funkcionālajā vērtējumā, un atbilstošas MR atrades muguras smadzenēs

	Smadzeņu stumbrs
	Slikta dūša
Nekontrolējama vemšana
Nekontrolējamas žagas
Citas neiroloģiskas pazīmes (piemēram, redzes dubultošanās, dizartrija, disfāgija, vertigo, okulomotorā trieka, vājums, nistagms, citas kraniālās nervu anomālijas)
	Nav
	2 kritēriji, pamatojoties uz simptomiem vai izmaiņām smadzeņu stumbra/smadzenīšu funkcionālajā vērtējumā un atbilstošas MR atrades smadzeņu stumbrā

	Galvas smadzenes
	Encefalopātija
Hipotalāma disfunkcija
	Nav
	1 kritērijs, pamatojoties uz izmaiņām galvas smadzeņu/maņu/piramidālajā funkcionālajā vērtējumā un atbilstošas MR atrades galvas smadzenēs



Pacienti, kuriem bija AC noteikta lēkme RCP vai kuri pabeidza 197. dienas vizīti bez lēkmes, izgāja no RCP, un viņiem bija iespēja iesaistīties OLP un uzsākt vai turpināt ārstēšanu ar inebilizumabu.

Pavisam tika iesaistīti 230 pacienti: 213 pacienti bija AQP4‑-IgG seropozitīvi pacienti, un 17 bija seronegatīvi pacienti; 174 pacienti tika ārstēti ar inebilizumabu un 56 pacienti pētījuma RCP tika ārstēti ar placebo. No 213 AQP4-IgG seropozitīvajiem pacientiem 161 tika ārstēts ar inebilizumabu, bet 52 pacienti pētījuma RCP tika ārstēti ar placebo. Par AQP4-IgG seropozitīvajiem pacientiem ir pieejami sākotnējie un efektivitātes rezultāti.

Sākotnējie demogrāfiskie rādītāji un slimības raksturlielumi 2 terapijas grupās bija sabalansēti (skatīt 4. tabulu).

4. tabula. AQP4-IgG seropozitīvo NMOSD pacientu demogrāfiskie rādītāji un pamatrādītāji

	Rādītājs
	Placebo
N = 52
	Inebilizumabs
N = 161
	Kopā
N = 213

	Vecums (gadi): vidējā vērtība (standarta novirze [SD])
	42,4 (14,3)
	43,2 (11,6)
	43,0 (12,3)

	Vecums ≥ 65 gadi, n (%)
	4 (7,7)
	6 (3,7)
	10 (4,7)

	Dzimums: vīrietis, n (%)
	3 (5,8)
	10 (6,2)
	13 (6,1)

	Dzimums: sieviete, n (%)
	49 (94,2)
	151 (93,8)
	200 (93,9)

	Paplašinātā invaliditātes statusa skala (EDSS): vidējā vērtība (SD)
	4,35 (1,63)
	3,81 (1,77)
	3,94 (1,75)

	Slimības ilgums (gadi): vidējā vērtība (SD)
	2,92 (3,54)
	2,49 (3,39)
	2,59 (3,42)

	Iepriekš bijušo recidīvu skaits: ≥ 2, n (%)
	39 (75,0)
	137 (85,1)
	176 (82,6)

	Recidīvu skaits gadā: vidējā vērtība (SD)
	1,456 (1,360)
	1,682 (1,490)
	1,627 (1,459)



NMOSD lēkmju gadījumā pēc nepieciešamības tika sākta glābšanas terapija. Lai samazinātu ar infūziju saistīto reakciju risku, pirms pētāmo zāļu ievadīšanas visi pacienti saņēma premedikāciju.

Primārais efektivitātes mērķa kritērijs bija laiks (dienas) no 1. dienas līdz AC noteiktas NMOSD lēkmes sākumam 197. dienā vai pirms tās. Papildu galvenie sekundārie mērķa kritēriji bija EDSS rādītāja pasliktinājums RCP pēdējā vizītē salīdzinājumā ar sākumstāvokli, zema kontrasta redzes asuma binokulārā rādītāja, ko noteica ar zema kontrasta Landolt C Broken Rings Chart diagrammu, izmaiņas RCP pēdējā vizītē salīdzinājumā ar sākumstāvokli, kumulatīvais kopējais aktīvu MR bojājumu (jauni ar gadolīniju pastiprināti vai jauni/palielinoši T2 bojājumi) skaits RCP laikā, kā arī ar NMOSD saistītu pacientu hospitalizācijas gadījumu skaits. Tika uzskatīts, ka pacientam ir pasliktinājies EDSS vērtējums, ja bija izpildīts viens no šādiem kritērijiem: (1) pasliktināšanās par 2 vai vairāk punktiem EDSS punktu skalā pacientiem ar sākotnējo punktu skaitu 0; (2) pasliktināšanās par 1 vai vairāk punktiem EDSS punktu skalā pacientiem ar sākotnējo punktu skaitu 1 līdz 5; (3) pasliktināšanās par 0,5 vai vairāk punktiem EDSS punktu skalā pacientiem ar sākotnējo punktu skaitu 5,5 vai vairāk. Lai gan OLP laikā nebija nevienu salīdzinājuma zāļu, tika noteikts lēkmju skaits gadā gan randomizētās, gan atklātās terapijas laikā.

AQP4‑-IgG seropozitīvo pacientu rezultāti ir parādīti 5. tabulā un 1. attēlā. Šajā pētījumā ārstēšana ar inebilizumabu statistiski nozīmīgi samazināja AC noteiktu NMOSD lēkmju risku, salīdzinot ar ārstēšanu ar placebo (riska attiecība: 0,227, p < 0,0001; AC noteiktu NMOSD lēkmju riska samazinājums par 77,3%) AQP4‑-IgG seropozitīviem pacientiem. AQP4-IgG seronegatīviem pacientiem ieguvums no terapijas netika novērots.

Inebilizumaba grupā EDDS pasliktināšanās bija ievērojami mazāka nekā placebo grupā (14,9% pret 34,6% pacientu). Pētījuma grupās nebija atšķirības zema kontrasta redzes asuma binokulārā punktu skaita ziņā. Inebilizumaba pētījuma grupā bija mazāks aktīvo MR bojājumu vidējais kumulatīvais skaits (1,7 pret 2,3) un mazāks ar NMOSD saistīto hospitalizācijas gadījumu vidējais kumulatīvais skaits (1,0 pret 1,4).

5. tabula. Efektivitātes rezultāti galvenajā pētījumā AQP4-IgG seropozitīviem pacientiem ar NMOSD

	
	Ārstēšanas grupa

	
	Placebo
N = 52
	Inebilizumabs
N = 161

	Laiks līdz izskatīšanas komitejas noteiktai lēkmei (primārais efektivitātes mērķa kritērijs)

	Pacientu ar lēkmēm skaits (%)
	22 (42,3%)
	18 (11,2%)

	Riska attiecība (95% TI)a
	0,227 (0,1214, 0,4232)

	p vērtībaa
	< 0,0001


a Cox regresijas metode ar placebo kā atsauces grupu.

1. attēls. Kaplana-Meiera līkne: laiks līdz pirmajai AC noteiktajai NMOSD lēkmei RCP AQP4‑IgG seropozitīviem pacientiem

 (
Laiks līdz lēkmei (dienas)
1,0
0,8
0,6
0,4
0,2
0,0
Iespējamība nepiedzīvot lēkmi
Inebilizumab
161
157
146
135
129
127
122
88
Placebo
52
49
44
38
37
29
27
16
1
29
57
85
113
141
169
197
+ cenzēts
77,3% riska samazinājums AC noteiktām NMOSD lēkmēm RCP laikā;
riska attiecība (95%
 
TI): 0,227 (0,121
0,423); 
p
 < 0,0001
) (
(Placebo) 56,6% dalībnieku nebija lēkmju (197. diena)
) (
(Inebilizumabs) 87,6% dalībnieku nebija lēkmju (197. diena)
)

 (
Riskam pakļautais skaits
)



AC  = apspriedes komiteja; AQP4‑IgG =  anti‑akvaporīna‑4 imūnglobulīns G; TI =  ticamības intervāls; NMOSD =  optiskā neiromielīta traucējumi; RCP  = randomizēts kontroles periods.

RCP un OLP laikā AC noteikto NMOSD lēkmju skaits gadā tika analizēts kā sekundārais mērķa kritērijs, un AQP4-IgG seropozitīviem pacientiem, kuri tika ārstēti ar inebilizumabu, rezultāts bija 0,09.

Ar imūnglobulīnu G4 saistīta slimība (IgG4‑RD)

Inebilizumaba efektivitāte IgG4‑RD ārstēšanā tika pētīta randomizētā (1:1), dubultmaskētā, daudzcentru, placebo kontrolētā 52 nedēļu klīniskā pētījumā 135 pieaugušajiem ar aktīvu IgG4‑RD. Pacientiem bija aktīva slimība, ko definēja saskaņā ar klīniskiem, attēlveides, laboratorijas vai biopsijas konstatējumiem, kam bija nepieciešama ārstēšana pēc ārsta ieskatiem. Tiesīgajiem pacientiem bija nesen diagnosticēts vai atkārtots IgG4‑RD, kam bija nepieciešama glikokortikoīdu (GK) ārstēšana skrīninga laikā, apstiprināta orgānu iesaistīšanas vēsture jebkurā slimības brīdī un atbilstība 2019 ACR/EULAR klasifikācijas kritērijiem.
Visus potenciālos uzliesmojumus pētījuma laikā novērtēja pētnieks un pēc tam maskētā režīmā pārskatīja neatkarīga lēmumu pieņemšanas komiteja, kura izlēma, vai uzliesmojums atbilst vienam vai vairākiem protokolā definētiem, orgāniem specifiskiem uzliesmojuma diagnostikas kritērijiem. Slimības uzliesmojums tika definēts kā jaunas/pasliktinātas pazīmes vai simptomi, kuri tika novērtēti pozitīvi un kuriem pētnieks garantēja ārstēšanu. Bija nepieciešams, lai nebūtu alternatīvu diagnožu.

Pacienti saņēma 300 mg inebilizumaba vai placebo IV RCP 1., 15. un 183. dienā. Pacientiem tika nozīmēta vienota glikokortikoīdu (GK) deva randomizācijas laikā (līdzvērtīgu 20 mg prednizona dienā) un pēc tam sākta iepriekš norādīta samazināšana par 5 mg dienā ik pēc 2 nedēļām līdz pārtraukšanai 8 nedēļu perioda beigās. GK lietošana pētījuma laikā bija atļauta IgG4‑RD uzliesmojumu ārstēšanai un citiem nolūkiem, ieskaitot izpētes ārstēšanas premedikāciju, iekšķīgi lietojamu GK ārstēšanu līdz 2 nedēļām vai devā līdz 2,5 mg prednizona dienā vai līdzvērtīgu virsnieru dziedzera nepietiekamības ārstēšanai. Pētījuma laikā bija aizliegta bioloģisku un nebioloģisku imūnsupresīvu vielu līdztekus lietošana. Pacientiem, kuri pabeidza RCP, bija iespēja iesaistīties OLP un sākt vai turpināt ārstēšanu ar inebilizumabu.

Piemērotības skrīnings tika veikts 227 pacientiem. No 135 iesaistītajiem IgG4‑RD pacientiem 68 tika randomizēti inebilizumaba saņemšanai, bet 67 — placebo saņemšanai.  Sākotnējie demogrāfiskie rādītāji un slimības raksturlielumi IgG4‑RD pacientiem RCP laikā ārstēšanas grupās bija sabalansēti (skatīt 6. tabulu).  Lai gan OLP laikā nebija pieejamas salīdzinājuma zāles, tika noteikti ārstētie un AC noteiktie uzliesmojumi atklātās terapijas ārstēšanas periodā.

6. tabula. IgG4‑RD pacientu demogrāfiskie un sākotnējā stāvokļa rādītāji

	Rādītājs
	Placebo
N = 67
	Inebilizumabs
N = 68
	Kopā
N = 135

	Vecums (gadi): vidējā vērtība (standarta novirze [standard deviation, SD])
	58,2 (12,2)
	58,2 (11,5)
	58,2 (11,8)

	Vecums ≥ 65 gadi, n (%)
	21 (31,3%)
	21 (30,9%)
	42 (31,1%)

	Dzimums: vīrietis, n (%)
	49 (73,1%)
	39 (57,4%)
	88 (65,2%)

	Slimības ilgums (gadi): vidējā vērtība (SD)
	2,54 (3,06)
	2,64 (3,73)
	2,59 (3,40)

	Ig‑G4 izpausme
Nesen diagnosticēta
	
31 (46,3%)
	
31 (45,6%)
	
62 (45,9%)

	ACR/EULAR klasifikācijas kritēriju rādītājs
Vidējā vērtība (SD)
	
38,3 (11,7)
	
40,1 (12,1)
	
39,2 (11,9)

	Pirms IgG4‑RD neglikokortikoīdu terapijas
Jā
	
20 (29,9%)
	
17 (25,0%)
	
37 (27,4%)

	Sākotnējais IgG4‑RD atbildētāja indeksa rādītājs
Vidējā vērtība (SD)
	6,0 (4,0)
	5,4 (4,0)
	5,7 (4,0)



IgG4‑RD pacientu rezultāti ir parādīti 2. attēlā un 7. tabulā.

Pētījums sasniedza primāro efektivitātes mērķa kritēriju, laiku līdz pirmajam ārstētajam un AC noteiktajam IgG4‑RD uzliesmojumam, kas bija ilgāks inebilizumaba grupā nekā placebo grupā (riska attiecība: 0,13; p < 0,0001; skatīt 2. attēlu). Arī galvenie sekundārie mērķa kritēriji tika sasniegti ar statistisku nozīmīgumu (skatīt 7. tabulu).

2. attēls. Primārais mērķa kritērijs - Kaplana-Meiera laiks līdz pirmajam ārstētajam un AC noteiktajam IgG4‑RD uzliesmojumam randomizētā kontrolētā perioda laikā

a Pamatojoties uz Cox regresijas metodi ar placebo kā atsauces grupu.

Pacienti, kuri nepabeidza RCP un kuriem nebija ārstēta un AC noteikta uzliesmojuma RCP laikā, pārtraukšanas laikā tika cenzēti.

7. tabula. Galvenie sekundārie efektivitātes rezultāti IgG4‑RD pacientiem

	
	Ārstēšanas grupa

	
	Uplizna
N = 68
	Placebo
N = 67

	Uzliesmojumu gada rādītājs ārstētiem un AC noteiktiem IgG4‑RD uzliesmojumiem
	0,10
	0,71

	Rādītāja attiecība (95% TI)a
	0,14 (0,06, 0,31)

	p vērtībaa
	< 0,0001

	Pacientu, kuri sasnieguši pilnu remisiju bez ārstēšanas un uzliesmojumiem 52. nedēļā, proporcijab
	39 (57,4%)
	15 (22,4%)

	Iespēju attiecība (95% TI)c
	4,68 (2,21, 9,91)

	p‑vērtībac
	< 0,0001

	Pacientu, kuri sasnieguši pilnu remisiju bez kortikosteroīdiem un uzliesmojumiem 52. nedēļā, proporcijad
	40 (58,8%)
	15 (22,4%)

	Iespēju attiecība (95% TI)c
	4,96 (2,34, 10,52)

	p‑vērtībac
	< 0,0001


a Aplēse no negatīvās binomiālās regresijas ar placebo kā atsauces grupu.
b Definēts kā slimības aktivitātes pierādījumu trūkums (IgG4‑RD RI = 0 vai pēc pētnieka lēmuma) 52. nedēļā bez AC noteikta uzliesmojuma RCP laikā un bez uzliesmojuma ārstēšanas vai slimības kontroles, izņemot nepieciešamo GK devas samazināšanu 8 nedēļās.
c Pamatojoties uz loģistikas regresijas metodi ar placebo kā atsauces grupu.
d Definēts kā slimības aktivitātes pierādījumu trūkums (IgG4‑RD RI = 0 vai pēc pētnieka lēmuma) 52. nedēļā bez AC noteikta uzliesmojuma RCP laikā un bez uzliesmojuma ārstēšanas ar kortikosteroīdu vai slimības kontroles, izņemot nepieciešamo GK devas samazināšanu 8 nedēļās.

IgG4‑RD slimības kontrolei izmantotā kopējā GK vidējā vērtība (SD) uz pacientu bija zemāka inebilizumaba grupā nekā placebo grupā ar vidējo vērtību (SD) 118,25 (438,97) mg prednizona ekvivalenta salīdzinājumā ar 1 384,53 (1 723,26) mg prednizona ekvivalentu attiecīgi RCP laikā. RCP laikā izmantotā vidējā (SD) ikdienas GK vērtība uz pacientu, kas lietoja GK, bija 3,34 (2,09) mg prednizona ekvivalenta inebilizumaba grupā salīdzinājumā ar 5,97 (4,20) mg prednizona ekvivalenta placebo grupā. Vidējā (SD) kopējā GK lietošana RCP laikā uz pacientu, kas lietoja GK, bija 1 148,71 (877,92) mg prednizona ekvivalenta inebilizumaba grupā salīdzinājumā ar 2 208,65 (1 707,56) mg prednizona ekvivalenta placebo grupā.

Pieejamie dati no OLP, kur pacienti turpināja saņemt inebilizumabu, atbalsta ilgstošu inebilizumaba ārstēšanas efektu.

Pediatriskā populācija

Eiropas Zāļu aģentūra atliek pienākumu iesniegt pētījumu par inebilizumabu rezultātus vienā vai vairākās pediatriskās populācijas apakšgrupās par NMOSD un IgG4‑RD (informāciju par lietošanu bērniem skatīt 4.2. apakšpunktā).

5.2.	Farmakokinētiskās īpašības

Uzsūkšanās

Inebilizumabs tiek ievadīts kā intravenoza infūzija. NMOSD pētījumā vidējā maksimālā koncentrācija bija 108 μg/ml (300 mg, otra deva 15. dienā), un kumulatīvā zona zem līknes (area under the curve, AUC) 26 nedēļu ārstēšanas periodā, kurā NMOSD pacienti saņēma divas intravenozas devas ar 2 nedēļu intervālu, bija 2 980 μg×d/ml. IgG4‑RD pētījumā vidējā maksimālā koncentrācija bija 127 μg/ml (300 mg, otra deva 15. dienā), un kumulatīvais (AUC) 52 nedēļu ārstēšanas periodā, kurā IgG4‑RD pacienti saņēma divas intravenozas devas ar 2 nedēļu intervālu, kam sekoja trešā deva 26. nedēļā, bija 4 290 μg×d/ml.

Izkliede

Pamatojoties uz populācijas farmakokinētikas analīzi, aplēstais tipiskais inebilizumaba centrālais un perifērais izkliedes tilpums bija attiecīgi 2,95 l un 2,57 l.

Biotransformācija

Inebilizumabs ir humanizēta IgG1 monoklonālā antiviela, ko degradē organismā plaši izplatīti proteolītiskie enzīmi.

Eliminācija

Pieaugušiem pacientiem ar NMOSD un IgG4‑RD terminālais eliminācijas pusperiods bija aptuveni 18 dienas. Populācijas farmakokinētikas analīzē aplēstais inebilizumaba sistēmiskais klīrenss pirmās kārtas eliminācijas ceļā bija 0,19 l/dienā. Pie zemiem farmakokinētiskās iedarbības līmeņiem inebilizumabs, iespējams, bija pakļauts receptoru (CD19) mediētajam klīrensam, kas ar laiku, iespējams, samazinājās B šūnu skaita samazināšanās dēļ inebilizumaba ārstēšanas rezultātā.

Īpašas populācijas

Pediatriskā populācija

Inebilizumabs nav pētīts pusaudžiem un bērniem.

Vecāki cilvēki

Pamatojoties uz populācijas farmakokinētisko analīzi, vecums neietekmē inebilizumaba klīrensu.

Dzimums, rase

Populācijas farmakokinētikas analīze liecināja, ka netika novērota nozīmīga dzimuma un rases ietekme uz inebilizumaba klīrensu.

Nieru darbības traucējumi

Nav veikti oficiāli klīniskie pētījumi, lai noteiktu nieru darbības traucējumu ietekmi uz inebilizumabu. Ņemot vērā IgG monoklonālās antivielas lielo molekulmasu un hidrodinamisko izmēru, nav paredzama inebilizumaba filtrācija caur glomerulām. Populācijas farmakokinētikas analīzē inebilizumaba klīrenss pacientiem ar dažādas pakāpes nieru darbības traucējumiem bija līdzīgs kā pacientiem ar normālu aprēķināto glomerulārās filtrācijas ātrumu.

Aknu darbības traucējumi

Nav veikti oficiāli klīniskie pētījumi, lai noteiktu aknu darbības traucējumu ietekmi uz inebilizumabu. Klīniskajos pētījumos neviens pacients ar smagiem aknu darbības traucējumiem nav bijis pakļauts inebilizumaba iedarbībai. IgG monoklonālās antivielas netiek primāri izvadītas caur aknām; tādēļ nav paredzams, ka aknu funkcijas pārmaiņas varētu ietekmēt inebilizumaba klīrensu. Pamatojoties uz populācijas farmakokinētikas analīzi, sākotnējiem aknu funkciju biomarķieriem (ASAT, AF un bilirubīns) nebija klīniski nozīmīgas ietekmes uz inebilizumaba klīrensu.

5.3.	Preklīniskie dati par drošumu

Neklīniskajos standartpētījumos iegūtie dati par farmakoloģisko drošumu, atkārtotu devu toksicitāti, genotoksicitāti un iespējamu kancerogenitāti neliecina par īpašu risku cilvēkam.

Inebilizumabu novērtēja kombinētā auglības un embrija-augļa attīstības pētījumā huCD19 Tg peļu mātītēm un tēviņiem, ievadot intravenozas 3 un 30 mg/kg devas. Netika novērota ietekme uz embrija-augļa attīstību, tomēr ar abām pētītajām devām novēroja ar terapiju saistītu fertilitātes indeksa samazināšanos. Šīs atrades nozīme cilvēkiem nav zināma. Turklāt B šūnu attīstības vietā samazinājās B šūnu populācijas peļu augļiem, kas dzimuši ar inebilizumabu ārstētiem dzīvniekiem, salīdzinot ar kontroles dzīvnieku pēcnācējiem, kas liecina, ka inebilizumabs šķērso placentu un samazina B šūnu skaitu.

Kombinētajā auglības un embrija-augļa attīstības pētījumā toksikokinētiskie paraugi tika ņemti reti; pamatojoties uz pirmās devas maksimālo koncentrāciju (Cmax), sistēmiskās iedarbība ar 3 un 30 mg/kg huCD19 Tg peļu mātītēm bija attiecīgi 0,4 reizes un 4 reizes lielāka nekā tad, ja lieto 300 mg terapeitisko devu.

Prenatālās/postnatālās attīstības pētījumā ar transgēnām pelēm inebilizumaba lietošana mātītēm no 6. grūtniecības dienas līdz 20. laktācijas dienai izraisīja B šūnu populācijas samazināšanos pēcnācējiem 50. dienā pēc dzimšanas. B šūnu populācijas pēcnācējiem atjaunojās pēc 357. dienas pēc dzimšanas. Imūnā atbildes reakcija pret neoantigēnu to dzīvnieku pēcnācējiem, kuri tika ārstēti ar inebilizumabu, bija samazināta salīdzinājumā ar kontroles dzīvnieku pēcnācējiem, kas liecina par normālas B šūnu funkcijas traucējumiem. 


6.	FARMACEITISKĀ INFORMĀCIJA

6.1.	Palīgvielu saraksts

Histidīns
Histidīna hidrohlorīda monohidrāts
Nātrija hlorīds
Trehalozes dihidrāts
Polisorbāts 80 [E433]
Ūdens injekcijām

6.2.	Nesaderība

Saderības pētījumu trūkuma dēļ šīs zāles nedrīkst sajaukt (lietot maisījumā) ar citām zālēm.

6.3.	Uzglabāšanas laiks

5 gadi

Uzglabāšanas laiks pēc atšķaidīšanas

Sagatavotais infūzijas šķīdums jāievada nekavējoties. Ja to neievada nekavējoties, pirms infūzijas sākuma uzglabāt ledusskapī līdz 24 stundām 2–8 °C temperatūrā vai 4 stundas istabas temperatūrā.

6.4.	Īpaši uzglabāšanas nosacījumi

Uzglabāt ledusskapī (2–8 °C).

Nesasaldēt.

Uzglabāt oriģinālā iepakojumā, lai pasargātu no gaismas.

Uzglabāšanas nosacījumus pēc zāļu atšķaidīšanas skatīt 6.3. apakšpunktā.

6.5.	Iepakojuma veids un saturs

10 ml koncentrāta 1. klases stikla flakonā ar elastomēra aizbāzni un nespīdīgu pelēku noņemamu alumīnija vāciņu.

Iepakojumā ir 3 flakoni.

6.6.	Īpaši norādījumi atkritumu likvidēšanai

Infūzijas šķīduma sagatavošana

Pirms intravenozās infūzijas sākuma sagatavotajam infūzijas šķīdumam jābūt istabas temperatūrā no 20 °C līdz 25 °C.

Koncentrāts vizuāli jāpārbauda, vai tajā nav daļiņu un krāsas izmaiņu. Flakons jālikvidē, ja šķīdums ir duļķains, mainījis krāsu vai satur atsevišķas svešķermeņa daļiņas.
· Flakonu nedrīkst kratīt.
· Flakons ir jāuzglabā vertikāli.
· Paņemiet intravenozo maisu, kas satur 250 ml nātrija hlorīda 9 mg/ml (0,9%) šķīduma injekcijām. Inebilizumaba atšķaidīšanai nelietojiet citus šķīdinātājus, jo to lietošana nav pārbaudīta.
· Izvelciet 10 ml Uplizna no katra no 3 flakoniem, kas atrodas kastītē, un pārnesiet kopumā 30 ml devu 250 ml intravenozajā maisā. Atšķaidīto šķīdumu sajauciet, viegli apgriežot to ačgārni. Nekratīt šķīdumu.

Likvidēšana

Neizlietotās zāles vai izlietotie materiāli jāiznīcina atbilstoši vietējām prasībām.


7.	REĢISTRĀCIJAS APLIECĪBAS ĪPAŠNIEKS

Amgen Europe B.V.
Minervum 7061
4817 ZK Breda
Nīderlande


8.	REĢISTRĀCIJAS APLIECĪBAS NUMURS(-I)

EU/1/21/1602/001


9.	PIRMĀS REĢISTRĀCIJAS/PĀRREĢISTRĀCIJAS DATUMS

Pirmās reģistrācijas datums: 2022. gada 25. aprīlis.


10.	TEKSTA PĀRSKATĪŠANAS DATUMS


Sīkāka informācija par šīm zālēm ir pieejama Eiropas Zāļu aģentūras tīmekļa vietnē: http://www.ema.europa.eu.
























II PIELIKUMS

A.	BIOLOĢISKI AKTĪVĀS(-O) VIELAS(-U) RAŽOTĀJS(-I) UN RAŽOTĀJS(-I), KAS ATBILD PAR SĒRIJAS IZLAIDI

B.	IZSNIEGŠANAS KĀRTĪBAS UN LIETOŠANAS NOSACĪJUMI VAI IEROBEŽOJUMI

C.	CITI REĢISTRĀCIJAS NOSACĪJUMI UN PRASĪBAS

D.	NOSACĪJUMI VAI IEROBEŽOJUMI ATTIECĪBĀ UZ DROŠU UN EFEKTĪVU ZĀĻU LIETOŠANU


A.	BIOLOĢISKI AKTĪVĀS(-O) VIELAS(-U) RAŽOTĀJS(-I) UN RAŽOTĀJS(-I), KAS ATBILD PAR SĒRIJAS IZLAIDI

Bioloģiski aktīvās(-o) vielas(-u) ražotāja(-u) nosaukums un adrese

AstraZeneca Pharmaceuticals LP
Frederick Manufacturing Center (FMC)
633 Research Court
Frederick, MD 21703 ASV

Ražotāju, kas atbild par sērijas izlaidi, nosaukums un adrese

Horizon Therapeutics Ireland DAC
Pottery Road
Dun Laoghaire
Co. Dublin
A96 F2A8
Īrija

Amgen NV
Telecomlaan 5-7
1831 Diegem
Beļģija

Drukātajā lietošanas instrukcijā jānorāda ražotāja, kas atbild par attiecīgās sērijas izlaidi, nosaukums un adrese.


B.	IZSNIEGŠANAS KĀRTĪBAS UN LIETOŠANAS NOSACĪJUMI VAI IEROBEŽOJUMI

Zāles ar parakstīšanas ierobežojumiem (skatīt I pielikumu: zāļu apraksts, 4.2. apakšpunkts).


C.	CITI REĢISTRĀCIJAS NOSACĪJUMI UN PRASĪBAS

· Periodiski atjaunojamais drošuma ziņojums (PSUR)

Šo zāļu periodiski atjaunojamo drošuma ziņojumu iesniegšanas prasības ir norādītas Eiropas Savienības atsauces datumu un periodisko ziņojumu iesniegšanas biežuma sarakstā (EURD sarakstā), kas sagatavots saskaņā ar Direktīvas 2001/83/EK 107.c panta 7. punktu, un visos turpmākajos saraksta atjauninājumos, kas publicēti Eiropas Zāļu aģentūras tīmekļa vietnē.

Reģistrācijas apliecības īpašniekam jāiesniedz šo zāļu pirmais periodiski atjaunojamais drošuma ziņojums 6 mēnešu laikā pēc reģistrācijas apliecības piešķiršanas.


D.	NOSACĪJUMI VAI IEROBEŽOJUMI ATTIECĪBĀ UZ DROŠU UN EFEKTĪVU ZĀĻU LIETOŠANU

· Riska pārvaldības plāns (RPP)

Reģistrācijas apliecības īpašniekam jāveic nepieciešamās farmakovigilances darbības un pasākumi, kas sīkāk aprakstīti reģistrācijas pieteikuma 1.8.2. modulī iekļautajā apstiprinātajā RPP un visos turpmākajos atjauninātajos apstiprinātajos RPP.

Atjaunināts RPP jāiesniedz:
· pēc Eiropas Zāļu aģentūras pieprasījuma;
· ja ieviesti grozījumi riska pārvaldības sistēmā, jo īpaši gadījumos, kad saņemta jauna informācija, kas var būtiski ietekmēt ieguvumu/riska profilu, vai nozīmīgu (farmakovigilances vai riska mazināšanas) rezultātu sasniegšanas gadījumā.

· Papildu riska samazināšanas pasākumi

Pirms UPLIZNAplizna ieviešanas tirgū katrā dalībvalstī reģistrācijas apliecības īpašniekam ar valsts kompetento iestādi ir jāsaskaņo izglītības programmas saturs un formāts, tostarp saziņas līdzekļi, izplatīšanas kārtība un jebkuri citi programmas aspekti.

Reģistrācijas apliecības īpašnieks katrā dalībvalstī, kurā UPLIZNAplizna tiek tirgots, visiem veselības aprūpe profesionāļiem un pacientiem/aprūpētājiem, kuri izrakstīs un lietos UPLIZNAplizna, nodrošina šādu izglītības paketi:

· Pacienta kartīte

Pacienta kartītē ir jābūt šādai pamatinformācijai:

· Kas ir inebilizumabs un kā tas darbojas
· Kas ir neiromielīta optiskā spektra traucējumi (NMOSD)
· Informācija par to, ka ārstēšana ar inebilizumabu var palielināt infekciju risku, iekļaujot nopietnuas infekcijasu, vīrusu reaktivācijuas, oportūnistiskasu infekcijasu un PML risku
· Brīdinājums par savlaicīgas medicīniskās palīdzības meklēšanu infekcijas un PML pazīmju un simptomu gadījumā
· Brīdinājums veselības aprūpes speciālistiem, kuri ārstē pacientu jebkurā laikā, tostarp ārkārtas apstākļos, ka pacients saņem inebilizumabu
· Ārstējošā ārsta/centra kontaktinformācija
· Mijnorāde uz lietošanas instrukciju
























III PIELIKUMS

MARĶĒJUMA TEKSTS UN LIETOŠANAS INSTRUKCIJA
























A. MARĶĒJUMA TEKSTS

INFORMĀCIJA, KAS JĀNORĀDA UZ ĀRĒJĀ IEPAKOJUMA

KASTĪTE


1.	ZĀĻU NOSAUKUMS

Uplizna 100 mg koncentrāts infūziju šķīduma pagatavošanai
inebilizumab


2.	AKTĪVĀS(-O) VIELAS(-U) NOSAUKUMS(-I) UN DAUDZUMS(-I)

Katrs 10 ml flakons satur 100 mg inebilizumaba (10 mg/ml).

Ievadāmā šķīduma galīgā koncentrācija pēc atšķaidīšanas ir 1,0 mg/ml.


3.	PALĪGVIELU SARAKSTS

Histidīns, histidīna hidrohlorīda monohidrāts, polisorbāts  80, nātrija hlorīds, trehalozes dihidrāts un ūdens injekcijām.

Papildinformāciju skatīt lietošanas instrukcijā.


4.	ZĀĻU FORMA UN SATURS

Koncentrāts infūziju šķīduma pagatavošanai
3 flakoni


5.	LIETOŠANAS UN IEVADĪŠANAS VEIDS(-I)

Intravenozai lietošanai.
Pirms lietošanas ir jāatšķaida.
Pirms lietošanas izlasiet lietošanas instrukciju.
Nekratīt.
Flakoni ir jāuzglabā vertikāli.


6.	ĪPAŠI BRĪDINĀJUMI PAR ZĀĻU UZGLABĀŠANU BĒRNIEM NEREDZAMĀ UN NEPIEEJAMĀ VIETĀ

Uzglabāt bērniem neredzamā un nepieejamā vietā.


7.	CITI ĪPAŠI BRĪDINĀJUMI, JA NEPIECIEŠAMS


8.	DERĪGUMA TERMIŅŠ

EXP

Uzglabāšanas laiks pēc atšķaidīšanas:
Sagatavotais infūzijas šķīdums jāievada nekavējoties. Ja to neievada nekavējoties, pirms infūzijas sākuma uzglabāt ledusskapī līdz 24 stundām 2–8 °C temperatūrā vai 4 stundas istabas temperatūrā.

Iznīcināšanas datums:


9.	ĪPAŠI UZGLABĀŠANAS NOSACĪJUMI

Uzglabāt ledusskapī.
Uzglabāt oriģinālā iepakojumā, lai pasargātu no gaismas.
Nesasaldēt.


10.	ĪPAŠI PIESARDZĪBAS PASĀKUMI, IZNĪCINOT NEIZLIETOTĀS ZĀLES VAI IZMANTOTOS MATERIĀLUS, KAS BIJUŠI SASKARĒ AR ŠĪM ZĀLĒM, JA PIEMĒROJAMS


11.	REĢISTRĀCIJAS APLIECĪBAS ĪPAŠNIEKA NOSAUKUMS UN ADRESE

Amgen Europe B.V.
Minervum 7061,
4817 ZK Breda,
Nīderlande


12.	REĢISTRĀCIJAS APLIECĪBAS NUMURS(-I)

EU/1/21/1602/001


13.	SĒRIJAS NUMURS

Sērija


14.	IZSNIEGŠANAS KĀRTĪBA


15.	NORĀDĪJUMI PAR LIETOŠANU


16.	INFORMĀCIJA BRAILA RAKSTĀ

Pamatojums Braila raksta nepiemērošanai ir apstiprināts.


17.	UNIKĀLS IDENTIFIKATORS — 2D SVĪTRKODS

2D svītrkods, kurā iekļauts unikāls identifikators.


18.	UNIKĀLS IDENTIFIKATORS — DATI, KURUS VAR NOLASĪT PERSONA

PC
SN
NN


MINIMĀLĀ INFORMĀCIJA, KAS JĀNORĀDA UZ MAZA IZMĒRA TIEŠĀ IEPAKOJUMA

STIKLA FLAKONS


1.	ZĀĻU NOSAUKUMS UN IEVADĪŠANAS VEIDS(-I)

Uplizna 100 mg sterils koncentrāts
inebilizumab
i.v. lietošanai pēc atšķaidīšanas.


2.	LIETOŠANAS VEIDS

Nekratīt.
Pirms lietošanas izlasiet lietošanas instrukciju.


3.	DERĪGUMA TERMIŅŠ

EXP


4.	SĒRIJAS NUMURS

Lot


5.	SATURA SVARS, TILPUMS VAI VIENĪBU DAUDZUMS

10 mg/ml


6.	CITA


























B. LIETOŠANAS INSTRUKCIJA

Lietošanas instrukcija: informācija lietotājam

Uplizna 100 mg koncentrāts infūziju šķīduma pagatavošanai
inebilizumab

Šīm zālēm tiek piemērota papildu uzraudzība. Tādējādi būs iespējams ātri identificēt jaunāko informāciju par šo zāļu drošumu. Jūs varat palīdzēt, ziņojot par jebkādām novērotajām blakusparādībām. Par to, kā ziņot par blakusparādībām, skatīt 4. punkta beigās.

Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.
· Saglabājiet šo instrukciju! Iespējams, ka vēlāk to vajadzēs pārlasīt.
· Ja Jums rodas jebkādi jautājumi, vaicājiet ārstam, farmaceitam vai medmāsai.
· Ja Jums rodas jebkādas blakusparādības, konsultējieties ar ārstu, farmaceitu vai medmāsu. Tas attiecas arī uz iespējamajām blakusparādībām, kas nav minētas šajā instrukcijā. Skatīt 4. punktu.
· Ārsts jums izsniegs pacienta kartīti, kurā ir ietverta svarīga drošības informācija, kas Jums jāzina pirms ārstēšanas ar Uplizna un ārstēšanas laikā.

Šajā instrukcijā varat uzzināt:

1. Kas ir Uplizna un kādam nolūkam to lieto
2. Kas Jums jāzina pirms Uplizna lietošanas
3. Kā Uplizna tiek lietots
4. Iespējamās blakusparādības
5. Kā uzglabāt Uplizna
6. Iepakojuma saturs un cita informācija


1.	Kas ir Uplizna un kādam nolūkam to lieto

Uplizna satur aktīvo vielu inebilizumabu un pieder zāļu grupai, ko sauc par monoklonālajām antivielām. Tas ir proteīns, kas vēršas pret antivielas vaidojošajām šūnām imūnajā sistēmā (organisma dabīgās aizsargspējas), ko sauc par B šūnām.

Uplizna izmanto pieaugušo ārstēšanai šādos gadījumos:
· Uplizna lieto, lai samazinātu lēkmju risku pieaugušajiem ar retu slimību, ko sauc par oOptiskā neiromielīta spektra traucējumiem (neuromyelitis optica spectrum disorders — NMOSD), kas ietekmē acs nervu un muguras smadzeņu darbību. Tiek uzskatīts, ka šis stāvoklis rodas, imūnajai sistēmai kļūdaini uzbrūkot nerviem organismā. Uplizna lieto pacientiem ar NMOSD, kuru B šūnas veido antivielas pret akvaporīnu-4, proteīnu, kam ir svarīga loma nervu darbībā.
· Ar imūnglobulīnu G4 saistīta slimība (IgG4‑RD), rets stāvoklis, kas ietekmē vairākus ķermeņa orgānus. Stāvokli izraisa imūnsistēma, bojājot paša ķermeņa audus. Pacientiem ar IgG4‑RD var būt augsts līmenis specifiskai antivielai, ko sauc par IgG4. Skartajos audos uzkrājas B šūnas, kas ražo IgG4, un veicina orgānu bojājumus.



2.	Kas Jums jāzina pirms Uplizna lietošanas

Nelietojiet Uplizna šādos gadījumos:

· ja Jums ir alerģija pret inebilizumabu vai kādu citu (6. punktā minēto) šo zāļu sastāvdaļu;
· ja Jums ir nopietna aktīva infekcija, piemēram, B hepatīts;
· ja Jums ir aktīva vai neārstēta latentā tuberkuloze;
· ja Jums anamnēzē ir progresējoša multifokāla leikoencefalopātija (PML), retāk sastopama, bet nopietna smadzeņu infekcija, ko izraisa vīruss;
· ja Jums ir teikts, ka Jums ir smagi imūnās sistēmas traucējumi;
· ja Jums ir vēzis.

Brīdinājumi un piesardzība lietošanā
Pirms Uplizna saņemšanas konsultējieties ar ārstu, farmaceitu vai medmāsu, ja:
· Jums ir vai domājat, ka Jums ir infekcija;
· kādreiz esat lietojis, lietojat vai plānojat lietot zāles, kas ietekmē jJūsu imūno sistēmu, vai citus līdzekļus NMOSDsavas slimības ārstēšanai. Šīs zāles var palielināt infekcijas risku;
· Jums kādreiz ir bijis B hepatīts vai esat B hepatīta vīrusa nēsātājs;
· kādreiz ir bijis C hepatīts vai esat C hepatīta vīrusa nēsātājs;
· esat nesen vakcinējies vai plānojat vakcinēties. Jebkuras nepieciešamās vakcīnas ir jāsaņem vismaz 4 nedēļas pirms ārstēšanas sākšanas ar Uplizna.

Ar infūziju saistītas reakcijas
Uplizna var izraisīt ar infūziju saistītas reakcijas, kas var ietvert galvassāpes, sliktu dūšu, miegainību, aizdusu, drudzi, sāpes muskuļos, izsitumus, palpitācijas vai citus simptomus. Ja parādās simptomi, ārstēšana var tikt pārtraukta vai apturēta.

Bērni un pusaudži
Šīs zāles nedrīkst dot bērniem un pusaudžiem, jo tās nav pētītas šajā populācijā.

Citas zāles un Uplizna
Pastāstiet ārstam vai farmaceitam par visām zālēm, kuras lietojat, pēdējā laikā esat lietojis vai varētu lietot.

Grūtniecība, barošana ar krūti un fertilitāte
Ja Jūs esat grūtniece vai domājat, ka Jums varētu būt grūtniecība, vai plānojat grūtniecību, pirms šo zāļu lietošanas konsultējieties ar ārstu.

Grūtniecība
Uplizna nedrīkst lietot grūtniecības laikā, jo zāles var šķērsot placentu un ietekmēt mazuli. Ja esat reproduktīvā vecumā, Jums ir jālieto kontracepcija un jāturpina tā lietot, tiklīdz sākat lietot Uplizna. Ja ārsts iesaka pārtraukt ārstēšanu, turpiniet lietot kontracepciju līdz 6 mēnešiem pēc pēdējās infūzijas.

Barošana ar krūti
Nav zināms, vai Uplizna nokļūst mātes pienā. Ja Jūs barojat bērnu ar krūti, konsultējieties ar ārstu par labāko veidu, kā barot savu bērnu, ja sākat ārstēšanu ar Uplizna.

Transportlīdzekļu vadīšana un mehānismu apkalpošana
Nav paredzams, ka Uplizna ietekmēs Jūsu spēju vadīt transportlīdzekļus vai apkalpot mehānismus.

Uplizna satur nātriju
Šīs zāles satur 48 mg nātrija (galvenā pārtikā lietojamās/vārāmās sāls sastāvdaļa) katrā infūzijā. Tas ir līdzvērtīgi 2% ieteicamās maksimālās nātrija dienas devas pieaugušajiem.


3.	Kā Uplizna tiek lietots

Uplizna ievada pilienu veidā vēnā (infūzija) tāda ārsta uzraudzībā, kuram ir pieredze NMOSDjūsu slimības pacientu ārstēšanā.

Ieteicamā deva ir 300 mg.

Divas nedēļas pēc pirmās devas tiek ievadīta otra deva, un pēc tam deva tiek ievadīta ik pēc 6 mēnešiem.

Jums tiks dotas citas zāles pusstundu vai stundu pirms infūzijas, lai mazinātu blakusparādību risku. Ārsts vai medmāsa Jūs uzraudzīs infūzijas laikā un stundu pēc tam.

Ja Jums ir kādi jautājumi par šo zāļu lietošanu, jautājiet ārstam.


4.	Iespējamās blakusparādības

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas. Ārsts pirms ārstēšanas ar Jums apspriedīs iespējamās blakusparādības un izskaidros Uplizna radīto risku un ieguvumu.

Nopietnās blakusparādības

Visnopietnākās blakusparādības ir ar infūziju saistītas reakcijas un infekcijas (skatīt 2. punktu). Šīs blakusparādības var rasties jebkurā brīdī ārstēšanas laikā vai pat pēc ārstēšanas beigām. Vienlaikus var būt vairāk par vienu blakusparādību. Ja Jums ir ar infūziju saistīta reakcija vai infekcija, nekavējoties sazinieties ar ārstu.

Citas blakusparādības

Ļoti bieži (var ietekmēt vairāk nekā 1 no 10 cilvēkiem):

· urīnceļu infekcija;
· infekcija degunā, rīklē, deguna blakusdobumos un/vai plaušās;
· saaukstēšanās;
· gripa;
· locītavu sāpes;
· sāpes mugurā;
· samazināts imūnglobulīna līmenis.
· limfocītu (balto asinsķermenīšu veids) skaits asinīs zem normas (limfopēnija);
· reakcija uz Uplizna infūziju (skatīt iepriekš Ar infūziju saistītas reakcijas).

Bieži (var ietekmēt līdz 1 no 10  cilvēkiem):

· mazāks par normālo leikocītneitrofilu (balto asinsķermenīšu veids) skaitsu asinīs, dažreiz 4  nedēļas vai vairāk pēc pēdējās Uplizna devas (neitropēnija; vēlīna neitropēnija);
· pietūkuši deguna blakusdobumi, ko parasti izraisa infekcija;
· pneimonija (plaušu infekcija);
· celulīts, potenciāli nopietna baktēriāla ādas infekcija;
· jostas roze (herpes zoster-sāpīgi, pūšļu izraisīti izsitumi vienā ķermeņa daļā);:
· reakcija pret Uplizna infūziju (skatīt "Ar infūziju saistītas reakcijas" iepriekš).
· muskuļu sāpes (miaļģija);
· drudzis (pireksija).

Retāk (var ietekmēt līdz 1 no 100 cilvēkiem):

· infekcija asinīs (sepse), neparasti smaga reakcija pret infekciju;
· progresējoša multifokāla leikoencefalopātija (PML), retāk sastopama, bet nopietna smadzeņu infekcija, ko izraisa vīruss;
· abscess (infekcija zem ādas, ko parasti izraisa baktērijas);
· bronhiolīts – infekcija, ko elpceļos izraisa vīruss.

Ziņošana par blakusparādībām

Ja Jums rodas jebkādas blakusparādības, konsultējieties ar ārstu, farmaceitu vai medmāsu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši, izmantojot V pielikumā minēto nacionālās ziņošanas sistēmas kontaktinformāciju. Ziņojot par blakusparādībām, jūs varat palīdzēt nodrošināt daudz plašāku informāciju par šo zāļu drošumu.


5.	Kā uzglabāt Uplizna

Uzglabāt šīs zāles bērniem neredzamā un nepieejamā vietā.
Nelietot šīs zāles pēc derīguma termiņa beigām, kas norādīts uz kastītes pēc “EXP”. Derīguma termiņš attiecas uz norādītā mēneša pēdējo dienu.
Uzglabāt ledusskapī (2–8 °C).
Uzglabāt oriģinālā iepakojumā, lai pasargātu no gaismas.
Nesasaldēt.
Nelietot šīs zāles, ja pamanāt daļiņas vai krāsas izmaiņas.


6.	Iepakojuma saturs un cita informācija

Ko Uplizna satur

· Aktīvā viela ir inebilizumabs.
· Katrs flakons satur 100 mg inebilizumaba.
· Pārējās sastāvdaļas ir histidīns, histidīna hidrohlorīda monohidrāts, polisorbāts  80, nātrija hlorīds, trehalozes dihidrāts un ūdens injekcijām.

Uplizna ārējais izskats un iepakojums

Uplizna 100 mg koncentrāts infūziju šķīduma pagatavošanai ir caurspīdīgs līdz nedaudz lāsmojošs, bezkrāsains līdz nedaudz dzeltens šķīdums. Vienā kastītē ir 3 flakoni.

Reģistrācijas apliecības īpašnieks
Amgen Europe B.V.
Minervum 7061
4817 ZK Breda
Nīderlande

Ražotājs
Horizon Therapeutics Ireland DAC
Pottery Road
Dun Laoghaire
Co. Dublin
A96 F2A8
Īrija

Ražotājs
Amgen NV
Telecomlaan 5-7
1831 Diegem
Beļģija

Lai saņemtu papildu informāciju par šīm zālēm, lūdzam sazināties ar reģistrācijas apliecības īpašnieka vietējo pārstāvniecību:

	België/Belgique/Belgien
s.a. Amgen n.v.
Tél/Tel: +32 (0)2 7752711
	Lietuva
Amgen Switzerland AG Vilniaus filialas
Tel. +370 5 219 7474


	България
Амджен България ЕООД
Тел.: +359 (0)2 424 7440
	Luxembourg/Luxemburg
s.a. Amgen
Belgique/Belgien
Tél/Tel: +32 (0)2 7752711


	Česká republika
Amgen s.r.o.
Tel: +420 221 773 500
	Magyarország
Amgen Kft.
Tel.: +36 1 35 44 700


	Danmark
Amgen, filial af Amgen AB, Sverige
Tlf.: +45 39617500

	Malta
Amgen S.r.l.
Italy
Tel: +39 02 6241121


	Deutschland
Amgen GmbH
Tel.: +49 89 1490960

	Nederland
Amgen B.V.
Tel: +31 (0)76 5732500


	Eesti
Amgen Switzerland AG Vilniaus filialas
Tel: +372 586 09553
	Norge
Amgen AB
Tlf: +47 23308000


	Ελλάδα
Amgen Ελλάς Φαρμακευτικά Ε.Π.Ε.
Τηλ: +30 210 3447000

	Österreich
Amgen GmbH
Tel: +43 (0)1 50 217


	España
Amgen S.A.
Tel: +34 93 600 18 60

	Polska
Amgen Biotechnologia Sp. z o.o.
Tel.: +48 22 581 3000

	France
Amgen S.A.S.
Tél: +33 (0)9 69 363 363
	Portugal
Amgen Biofarmacêutica, Lda.
Tel: +351 21 4220606


	Hrvatska
Amgen d.o.o.
Tel: +385 (0)1 562 57 20
	România
Amgen România SRL
Tel: +4021 527 3000


	Ireland
Amgen Ireland Limited
Tel: +353 1 8527400

	Slovenija
AMGEN zdravila d.o.o.
Tel: +386 (0)1 585 1767

	Ísland
Vistor hf.
Sími: +354 535 7000

	Slovenská republika
Amgen Slovakia s.r.o.
Tel: +421 2 321 114 49


	Italia
Amgen S.r.l.
Tel: +39 02 6241121
	Suomi/Finland
Amgen AB, sivuliike Suomessa/Amgen AB, filial i Finland
Puh/Tel: +358 (0)9 54900500


	Kύπρος
C.A. Papaellinas Ltd
Τηλ: +357 22741 741
	Sverige
Amgen AB
Tel: +46 (0)8 6951100


	Latvija
Amgen Switzerland AG Rīgas filiāle
Tel: +371 257 25888

	



Šī lietošanas instrukcija pēdējo reizi pārskatīta

Citi informācijas avoti

Sīkāka informācija par šīm zālēm ir pieejama Eiropas Zāļu aģentūras tīmekļa vietnē: http://www.ema.europa.eu.
























IV PIELIKUMS

EIROPAS ZĀĻU AĢENTŪRAS SECINĀJUMI PAR ZĀĻU REĢISTRĀCIJU AR NOSACĪJUMIEM UN PRASĪBU PAR REĢISTRĀCIJAS AIZSARDZĪBU UZ VIENU GADU



Eiropas Zāļu aģentūras secinājumi par:

· reģistrācijas aizsardzību uz vienu gadu datu īpašām tiesībām

Ņemot vērā Regulas (EK) Nr. 726/2004 14. panta 11. punkta nosacījumus, CHMP izskatīja reģistrācijas apliecības īpašnieka iesniegtos datus un uzskata, ka jaunā terapeitiskā indikācija, salīdzinot ar esošo, sniedz nozīmīgu klīnisko ieguvumu, kā sīkāk paskaidrots Eiropas Publiskajā novērtējuma ziņojumā

